                                                                                                                           EELNÕU


Narva Linnavalitsuse seisukoht rahvaalgatusele „Kodanikualgatus avaldada umbusaldust Narva linnapeale Katri Raikile ja Narva linnavolikogu esimehele Vladimir Žavoronkovile“


SA Eesti Koostöö Kogu (portaali  rahvaalgatus.ee kaudu) on 16.01.2023 Narva Linnavalitsusele edastanud  algatuse „Kodanikualgatus avaldada umbusaldust Narva linnapeale Katri Raikile ja Narva linnavolikogu esimehele Vladimir Žavoronkovile“.

Kuna algatatud küsimus kuulub volikogu pädevusse, esitab valitsus selle volikogule koos omapoolse seisukohaga (KOKS §32 lg 2).
   
Rahvaalgatuse korras ei ole võimalik algatada umbusaldust volikogu esimehele ega ka linnapeale.
Umbusalduse võib algatada vaid vähemalt neljandik volikogu koosseisust. Selleks on ka seaduses erinorm (vt KOKS § 46). Ehk siis volikogu menetlusse saab/tuleb võtta nimetatud umbusalduse avaldused vaid juhul, kui see on esitatud neljandiku volikogu liikmete poolt. Rahvaalgatuse korras aga ei ole kuidagi võimalik kohustada volikogu liikmeid esitama umbusaldusavaldust. Volikogu liige on oma mandaadi teostamisel vaba ja seda vabadust ei saa väärata grupi aktiivsete kodanike tahe, seda isegi juhul, kui neid on enam kui üks protsent hääleõiguslikest linnaelanikest.

Seega on linnavalitsus seisukohal, et esitatud eelnõud ei ole võimalik volikogus menetleda.


[bookmark: _GoBack]Katri Raik
linnapea

